open-index/open-wikipedia-markdown huggingface dataset:
Թասմանիայի վայրի բնություն

**Թասմանիայի վայրի բնություն**, (), ՅՈԻՆԵՍԿՕ-ի Համաշխարհային ժառանգության օբյեկտ։ Ներառում է Թասմանիայի և Ավստրալիայի մի շարք տարածքներ։

Թասմանիայի վայրի բնությունը որպես Համաշխարհային ժառանգության օբյեկտ զբաղեցնում է 13800 կմ2 տարածք, որը մոտավորապես հավասար է Թասմանիայի տարածքի 20 %-ին։ Այս շրջանում պահպանվել է Երկրի վրա գոյություն ունեցող բարեխառն գոտու վերջին անձրևային անտառներից մեկը։ Հնագիտական պեղումները ցույց են տվել, որ կրաքարային նստվածքներ ունեցող քարանձավները օգտագործվել են մարդկանց կողմից ավելի քան 20000 տարի առաջ։

Թասմանիան հարուստ է յուրահատուկ կենդանական աշխարհով։ Այստեղ պահպանվող կենդանիների 32 տեսակներից 27-ը բնակվում են «Թասմանիայի վայրի բնության» տարածքում։ Թասմանյան հրեշը անհետացող տեսակներից մեկն է։ 150 տեսակ թռչուններից առանձնանում է ռոզելա հազվագյուտ ցեղին պատկանող կանաչ ռոզելա տեսակը։
«Թասմանիայի վայրի բնության» Համաշխարհային ժառանգության օբյեկտի կազմի մեջ են մտնում հետևյալ ազգային պարկերը''․
* «Քրեդլ լեռան Սանթ Քլեր լիճ» ազգային պարկ
* «Դեվիլս Գալեթ»  պետական արգելոց
* «Ֆրենկլին Գորդոն Վայլդ Ռիվերս» ազգային պարկ
* «Հարթց լեռ» ազգային պարկ
* «Մոլ Քրիք Քարսթ» ազգային պարկ
* «Հարավարևելյան Մաթեն Բըրդ կղզյակ» ազգային պարկ
* «Հարավարևմտյան» ազգային պարկ
* «Երուսաղեմի պատեր» ազգային պարկ
* «Մաութ Ֆիլդ» ազգային պարկ
կենտրոն|մինի|600x600փքս|Թասմանիայի հարավարևմուտք, Բաթերս Հարբերթ
կենտրոն|մինի|600x600փքս|Հարավարևմտյան ազգային պարկի Էլիզա լեռ

## Ծանոթագրություններ

Կատեգորիա:Ավստրալիայի աշխարհագրություն
Կատեգորիա:Համաշխարհային ժառանգություն Ավստրալիայում
Sketch

**Sketch**, վեկտորային գրաֆիկական խմբագրիչ, որը նախատեված է macOS-ի համար։ Ծրագիրը մշակվել է Bohemian Coding ընկերության կողմից։ Ծրագիրը թողարկվել է 2010 թվականի սեպտեմբերի 7-ին։ Իսկ արդեն 2012 թվականին ծրագիրը արժանացավ Apple Design Award մրցանակին։

Sketch-ը հիմնականում օգտագործվում է վեբ կայքերի կամ բջջային հավելվածների համար օգտատիրոջ միջերես ստեղծելու նպատակով։ Sketch-ով հրմար է աշխատել պրոտոտեսակների հետ, ինչպես նա նաև թիմային աշխատանքի համար։ Քանի որ Sketch-ը հասանելի է միայն macOS-ի վրա, գոյություն ունեն տարբեր գործիքներ, որոնք թույլ են տալիս բացել ծրագրի կողմից ստեղծված էսքիզները տարբեր պլանտֆորմների վրա։

## Ծրագրի մանրամասներ
Sketch-ը հիմնականում օգտագործվում է վեբ կայքերի կամ բջջային հավելվածների միջերես ստեղծելու համար։ Sketch-ը ֆայլերը պահպանում է .sketch ֆորմատով, իսկ այս ֆորմատի ֆայլերը կարելի է բացել Adobe Illustrator, Adobe Photoshop և այլն ծրագրերում։ Դիզայներները էսքիզները կարող են պահպանել հայտնի ֆորմատներով ինչպիսիք են՝ PNG, JPG, SVG, PDF, TIFF, WebP և այլն։

Չնայած այն բանի, որ Sketch-ը սկզբնական շրջանում վաճառվում էր App Store-ում, 2015 թվականի դեկտեմբերին ծրագրավորողները հանեցին այդտեղից այդ ծրագիրը և սկսկեցին վաճառել իրենց կայքի միջոցով։ 2016 թվականի հունիսի 8-ին Bohemian Coding-ը իր բլոգում հայտարարեց, որ Sketch անցում է կատարում նոր լիցենզիոն համակարգի։

## Մրցակիցներ
* Figma
* Adobe XD
* InVision Studio
* Framer
* Lunacy
* Gravit

## Ծանոթագրություններ

## Արտաքին հղումներ
* 

Կատեգորիա:2010 մշակված ծրագրային ապահովում
Կատեգորիա:Վեկտորային գրաֆիկական խմբագրիչներ
Վլադ Մունտեանու

**Վլադ Մունտեանու** (, ), ռումինացի նախկին պրոֆեսիոնալ ֆուտբոլիստ, որը խաղում էր կիսապաշտպանի դիրքում։

## Ակումբային կարիերա
Մունտեանուն հայտնի է դարձել իր հայրենի քաղաքի՝ Բակեուի ֆուտբոլային ակումբի միջոցով, որից հետո տեղափոխվել է «Դինամո Բուխարեստ» և այնտեղ անցկացրել վեց տարի՝ հանդես գալով ավելի քան 90 հանդիպումներում։ Կարճ ժամանակ հանդես է եկել նաև «Poiana Câmpina» և «FC Progresul București» թիմերի կազմում։ 2006 թվականին պայմանագիր է ստորագրել գերմանական Բունդեսլիգայի անդամ Կոտբուս քաղաքի «FC Energie Cottbus» թիմի հետ։ 2007 թվականի ամռանը Սերգիու Ռադուի հետ տեղափոխվել են «Վոլֆսբուրգ» ֆուտբոլային ակումբը։ Հաջորդ երեք տարիների ընթացքում չի կարողացել կայանալ այդ թիմում և վարձակալվել է ֆրանսիական «Օսեր», գերմանական «Արմինիա» և «Ֆրանկֆուրտ» ֆուտբոլային ակումբների կողմից։ 2011 թվականի հունվարին նա ավարտել է իր պայմանագիրը «Վոլֆսբուրգի» հետ և վեց ամսվա պայմանագիր կնքել իր հին ակումբի՝ «Դինամո Բուխարեստի» հետ։

## Միջազգային կարիերա
Մասնակցել է մեկ միջազգային խաղի՝ 2002 թվականին Հունաստանի ֆուտբոլի ազգային հավաքականի դեմ խաղին։

## Անձնական կյանք
Նրա հայրը՝ Իոնը, նույնպես ֆուտբոլիստ է եղել, որը Ռումինիայի ֆուտբոլի առաջնությունում Բակեուի ֆուտբոլային ակումբում և «FC Universitatea Cluj» թիմի կազմում անցկացրել է ավելի քան 250 հանդիպում ու դարձել 60 գոլի հեղինակ։

## Մրցանակներ
### Ակումբային
«Դինամո Բուխարեստ»
* Ռումինիայի ֆուտբոլի առաջնություն, 2001–02, 2003–04
* Ռումինիայի գավաթի խաղարկություն,  2000–01, 2002–03, 2003–04
* Ռումինիայի սուպերգավաթի խաղարկություն 2005

## Ծանոթագրություններ

## Արտաքին հղումներ
* 
* 

Կատեգորիա:Ռումինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կոյա սան

, լեռ Ճապոնիայի Վակայամա պրեֆեկտուրայում՝ Օսակայից դեպի հարավ։

Լեռան վրա գտնվում են բազմաթիվ տաճարներ և բուդդայական սինգոն դպրոցի վանքեր։ Առաջին տաճարը 819 թվականին կառուցել է սինգոն դպրոցի հիմնադիր բուդդիստ կուսակրոն Կուկայը՝ ութ լեռնային գագաթների միջև՝ 800 մետր բարձրության վրա գտնվող հովտում։ Այսօր այնտեղ են գտնվում մոտ հարյուր վանքեր, որոնք ուխտավորներին նաև գիշերակաց են առաջարկում։ Լեռան վրա գտնվում են հետևյալ հայտնի տաճարները և վանքերը՝
* *Օկունո ին* (奥の院), Կունայի դամբարան, որը շրջապատում է գերեզմանատունը։
* *Կոմպոն դայտո* (根本大塔), պագոդա, որը սինգոն դպրոցի վարդապետության համաձայն՝ գտնվում է ամբողջ Ճապոնիան ներառող մանդալայի կենտրոնում։ Պագոդան մտնում է Գարանի համալիրի կազմում։
* *Կոնգոբու ձի* (金剛峰寺), սինգոն դպրոցի գլխավոր տաճար։

Լեռան վրա է գտնվում նաև Տոկուգավա տոհմի ընտանեկան դամբարանը, որը կառուցվել է երրորդ սյոգուն Տոկուգավա Իեմիցուի կողմից, տոհմի սյոգուններից այս դամբարանում ոչ ոք թաղված չէ։

Կոյա սանից սկիզբ է առնում դեպի սինտոիստական Կումանո Հոնգու թայսյա (),、Կումանո հայաթամա թայսա () և Կումանո նատի թայսյա () սրբավայրեր տանող Կումանո կոդոյի ուխտագնացության հնագույն ուղին։

Դեպի լեռը տանում է «Նանկայ Էլեկտրիկ» ընկերության երկաթուղային ճյուղը Նամբայի կայարանից Օսակա, մինչև լեռան հիմքի մոտ Գոկուրակուբասի կայարան (): Կաբելային երկաթուղին հինգ րոպեում ուղևորներին բարձրացնում է լեռան գագաթ։

## Պատկերասրահ

File:Danjogaran Koyasan01n3200.jpg|Կոնդո, Կոյա սան լեռան գլխավոր դահլիճ
File:Danjogaran Koyasan16n4272.jpg|Կոմպոն դայտո, պագոդա Կոյա սան լեռան կենտրոնում
File:Okunoin Cemetery, Koyasan, Japan.JPG|Օկունո ին
File:Kongobuji.JPG|Կոնգոբու ձի


## Ծանոթագրություններ

## Գրականություն

## Արտաքին հղումներ
* Sacred Sites and Pilgrimage Routes in the Kii Mountain Range (UNESCO)
* KONGOBUJI（金剛峰寺）　
* Mt. Koya-san JAPAN: the Official Guide
* Koyasan Tourist Association
* Photo set of the Okunoin cemetery of Koyasan (photos under Creative Commons license)

Կատեգորիա:Կինկի տարածաշրջան
Կատեգորիա:Համաշխարհային ժառանգություն Ճապոնիայում
Կատեգորիա:Ճապոնիայի լեռներ
Կատեգորիա:Ուխտագնացության վայրեր
Լոնդրինա

**Լոնդրինա** (պորտուգալերեն՝ **Londrina**. , պորտուգալերենից բառացի թարգմանած՝ նշանակում է *Փոքր Լոնդոն*, *լոնդոնցի*), քաղաք Բրազիլիայի Պարանա նահանգի հյուսիսային մասում, նահանգի վարչական կենտրոն Կուրիտիբայից շուրջ 370 կիլոմետր հեռավորության վրա։ Մեծությամբ նահանգի երկրորդ և Բրազիլիայի հարավային տարածաշրջանի չորրորդ բնակավայրն է։ 2010 թվականի տվյալներով բուն քաղաքի բնակչության թվաքանակը եղել է 506.645, մետրոպոլիսային տարածքինը՝ 1.087.815) et  dans sa zone métropolitaine: 2018 թվականի հուլիսի 1-ի դրությամբ բուն քաղաքում ապրում էր 543,003 մարդ։

Բնակավայրի տեղանքը սկզբնապես հետազոտել են բրիտանացի ներգաղթյալներ։ Պաշտոնապես այն հիմնադրվել է 1930 թվականին՝ իտալացիներից, ճապոնացիներից, գերմանացիներից բաղկացած մի ոչ մեծ խմբի կողմից, և կարճ ժամանակամիջոցում վերածվել է նահանգի նոր-նոր յուրացվող հյուսիսային գոտու առևտրային, քաղաքական, կրթական ու մշակութային կենտրոնի։ Քաղաքի համբավավոր ուսումնական հաստատություններից են *Universidade Estadual de Londrina*-ն (Լոնդրինայի պետական համալսարանը) և *Universidade Tecnológica Federal do Paraná*  (Պարանայի տեխնոլոգիական դաշնային համալսարանը)։

## Վիճակագրություն
*Համախառն ներքին արդյունքը, 2005 թվականի դրությամբ, կազմում է 6 217 351 000 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
*Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 12 733,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
*Մարդկային ներուժի զարգացման ինդեքսը, 2000 թվականի դրությամբ, կազմում է 0,824 (տվյալները՝ ՄԱԿ-ի զարգացման ծրագրի)։

## Քույր քաղաքներ
Լոնդրինան բարեկամական և գործընկերային սերտ հարաբերություններ է հաստատել հետևյալ քաղաքների հետ.

* Գիմարայնշ, Պորտուգալիա
* Մոդենա, Իտալիա
* Լեոն, Նիկարագուա
* Նագո, Ճապոնիա

* Տոլեդո, ԱՄՆ
* Չժենցզյան, Չինաստան

## Պատկերասրահ

Londrina PR.jpg|
Aérea Londrina.jpg|
Panoramica3-lago.jpg|
Jardim Botânico de Londrina - Estufa 01.jpg|
Zerão1.JPG|
Mata do Godoy.JPG|
Lago Igapó - Londrina.jpg|
Catedral metropolitana de Londrina.jpg|
Londrina noite.jpg|
Lago Igapó Londrina.jpg|
Centro de Londrina (Vista do Autódromo Ayrton Senna) - panoramio.jpg|
Rua Maringá, vista do Edifício Aquarela - panoramio.jpg|
Vista do Edifício Aquarela - panoramio.jpg|



## Կլիմա
Ըստ *Köppen-Geiger climate classification system*-ի դասակարգման՝ Լոնդրինան ունի խոնավ մերձարևադարձային կլիմա (Cfa):

## Ծանոթագրություններ

## Արտաքին հղումներ
*
*Official website 
*Official homepage 

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ
Բարբարա Բեննեթ

**Բարբարա Ջեին Բեննեթ** (; ), համր կինոյի ամերիկացի  դերասանուհի։

## Կենսագրություն
Դերասաններ Ռիչարդ Բեննեթի և Էդրիեն Մորրիսոնի դուստրն է, ում հայրը թատերական դերասան Լուիս Մորրիսոնն է։ Նրա քույրերը դերասաններ են եղել՝ Կոնստանս և Ջոան Բեննեթներ։

Բեննեթը ամուսնացել է երեք անգամ։ Նրա առաջին ամուսինն է եղել տենոր Մորտոն Դաունին։ Նրանք ամուսնացել են 1929 թվականի հունվարի 28-ին, ամուսնությունից հինգ երեխա է ունեցել՝ խորթ որդի Մայքլը, աղջիկ «Lorelle»-ն, և որդիները՝ կրտսեր Մորտոն Դաունին, որը որպես հեռուստահաղորդավար ձեռք է բերել հայտնիություն, Էնտոնին և Քևինը։ Նրանք ամուսնալուծվել են 1941 թվականի հունիսին։ Բեննեթը հետագայում ամուսնացել է դերասան Էդդիսոն Ռենդալլայի հետ, այդ ժամանակների կինոյի հայտնի  դերասան և երգիչ։ 1945 թվականի հուլիսի 16-ին, «The Royal Mounted Rides Again» ֆիլմի նկարահանումների ժամանակ, ընկել է ձիուց և մահացել սրտի կաթվածից։ Բեննեթը 1954 թվականին ամուսնացել է «Laurent Suprenant»-ի հետ։ Նրանք միասին են եղել մինչև նրա մահը՝ չորս տարի անց։

Բարբարա Բեննեթին պետք չէ շփոթել «Redbook» գրողի հերոսուհու հետ, նույն անվանումով ֆիլմում՝ «Mommie Dearest» (1981), այն դերը որում նկարահանվել է դերասանուհի Ջոսելին Բրանդոն (դերասան Մառլոն Բրանդոյի ավագ քույրը)։ Բեննեթը երբեք ամսագրի հեղինակ չի եղել, թեև նա մի ժամանակ գրական ներկայացուցիչ Վալտեր Վագների պրոդյուսերն է եղել։ Այդ պաշտոնում Բեննեթը չի ուսումնասիրել բեստսելերներ և այլն որպես ֆիլմի կարողունակ հատկություններ, հատկապես Վագների կնոջ համար, նրա քույր Ջոանի։

Բարբարա Բեննեթը ինքնասպան է եղել իր 52-րդ տարեդարձից հինգ օր առաջ՝ Մոնրեալում՝ Կանադայում։

## Ծանոթագրություններ

## Արտաքին հղումներ
* '''Barbara Bennett''' portrait by Nickolas Muray

Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Համր կինոյի դերասաններ
Կատեգորիա:Ինքնասպան դերասանուհիներ
Կատեգորիա:Ամերիկացի պարուհիներ
Կատեգորիա:Թատրոնի դերասանուհիներ
Կատեգորիա:Ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Լուսինե Ղարախանյան

**Լուսինե Գաչայի Ղարախանյան** (ծնվել է 13 օգոստոսի, 1978, ԱՀ Ասկերանի շրջան, գ. Նախիջևանիկ) ԱՀ կրթության, գիտության, մշակույթի և սպորտի նախարար։

## Կենսագրություն
Ծնվել է 1978 թվականի օգոստոսի 13-ին ԱՀ Ասկերանի շրջանի Նախիջևանիկ գյուղում։

* 1996 - 2000 թվականներին սովորել է Արցախի պետական համալսարանի մանկավարժության և հոգեբանության ֆակուլտետում և ստացել հոգեբանի որակավորում։
* 2000 - 2002 թվականներին սովորել է նույն բուհի մագիստրատուրայում և ստացել մագիստրոսի աստիճան հոգեբանություն մասնագիտությամբ։
* 2011 թվականին թեկնածուական ատենախոսություն է պաշտպանել Երևանի պետական համալսարանում՝ ստանալով հոգեբանական գիտությունների թեկնածուի գիտական աստիճան։
* 2015 թվականին Հայաստանի բարձրագույն որակավորման կոմիտեի կողմից նրան շնորհվել է դոցենտի գիտական կոչում։

## Կարիերա
* 2000 - 2001 թվականներին աշխատել է ԼՂՀ կառավարությանն առընթեր տեղեկատվության վարչությունում՝ որպես առաջատար մասնագետ։
* 2001 - 2002 թվականներին դասավանդել է «Մեսրոպ Մաշտոց» համալսարանում։
* 2002 - 2004 թվականներին աշխատել է ԼՂՀ կրթության, մշակույթի և սպորտի նախարարության արտադպրոցական և երիտասարդության հարցերի վարչությունում՝ որպես առաջատար մասնագետ։
* 2004 - 2012 թվականներին՝ նույն նախարարության բարձրագույն և միջին մասնագիտական կրթության և գիտության բաժնի գլխավոր մասնագետ։
* 2012 - 2020 թվականներին զբաղեցրել է ԱՀ կրթության, գիտության և սպորտի նախարարության մասնագիտական կրթության և գիտության բաժնի վարիչի պաշտոնը։
* 2020 թվականի մայիսի 26-ի ԱՀ Նախագահի հրամանագրով նշանակվել է Արցախի Հանրապետության կրթության, գիտության և մշակույթի նախարար։
*Նույն թվականին նշանակվել է ԱՀ կրթության, գիտության, մշակույթի և սպորտի նախարար։

Անկուսակցական է։

ԱՀ Նախագահի 2022 թ. փետրվարի 8-ի հրամանագրով ազատվել է կրթության, գիտության, մշակույթի և սպորտի նախարարի պաշտոնից և նշանակվել ԱՀ Նախագահի խորհրդականի պաշտոնում։ 2023 թ. սեպտեմբերի 19-ի՝ Արցախի դեմ Ադրբեջանի սանձազերծած պատերազմի և բռնի տեղահանության հետևանքով տեղափոխվել է Երևան։ 2024 թ. հունվարի 11-ին ՀՀ ԿԳՄՍ նախարար Ժաննա Անդրեասյանի հրամանով նշանակվել է «Հովհաննես Թումանյանի թանգարանի» տնօրենի ժամանակավոր պաշտոնակատար։

Շուրջ երեք տասնյակ գիտական հրապարակումների և մեկ մեթոդական ձեռնարկի հեղինակ է։ 

## Ծանոթագրություններ

Կատեգորիա:Արցախի պետական համալսարանի շրջանավարտներ
Words (երգ)

«**Words**», ֆրանսիացի երգիչ և երաժիշը Ֆ․ Ռ․ Դևիդի երգը, որ թողարկվել է 1982 թվականին, նրա առավել հաջող սինգլը։

Երգի տեքստը սիրո խոստովանություն է։ Դևիդն այն գրել է իր ամերիկացի հարսնացուի համար։ Այդ ժամանակ նա վատ գիտեր անգլերեն, ինչն էլ արտացոլվել է երգում։

## ԵՐգերի ցանկ
; 7"-й сингл
# «Words»
# «When the Sun Goes Down»

## Հիթ-շքերթներ և վաճառք

### Օրիգինալ տարբերակ

### Words (Remix '97)

### Words '99

### Տարեկան հիթ-շքերթներ

### Հավաստագրեր

## Ծանոթագրություններ

Կատեգորիա:1982 երգեր
Կատեգորիա:Irish Singles Chart գլխավորած սինգլներ
Միշել Ալվես

**Միշել Ալվես** (, ), բրազիլացի մոդել
:

## Կենսագրություն
Ծնվել է Բրազիլիայի Պարանա նահանգի Լոնդրինա քաղաքում։ Սովորել է հայրենի օրրանի համալսարանում։ Որպես մոդել սկսել է աշխատել Սան Պաուլուում։ Ինքն իրեն բնութագրում է որպես լավ սովորողի, որը միշտ ձգտում է պատշաճորեն յուրացնել կյանքի դասերը։ Տիրապետում է մի շարք լեզուների. կարողանում է սահուն, ազատ պոսել պորտուգալերեն, իտալերեն, ֆրանսերեն, անգլերեն։ Ներկայումս ապրում է Ամերիկայի Միացյալ Նահանգների Լոս Անջելես քաղաքում։ Ամուսնացել է գործարար Գայ Օսիրիի հետ։ Ունեն երեք զավակ։

## Գործունեություն
Միշելի լուսանկարները լույս են ընծայվել *Sports Illustrated Swimsuit Issue* հանդեսի 2002 և 2003 թվականի մի շարք համարներում։ Նա երկու անգամ մասնակցել է *Victoria's Secret*-ի նորաձևության ցուցադրության շոուներին, նկարահանվել դրանց հիմնադրման տասնամյակի առթիվ հրատարակված կատալոգային ժողովածուների համար՝ *Sexy* խորագրի ներքո։

Ալվեսը պայմանագրեր է ստորագրել նորաձևության այնպիսի հեղինակավոր ֆիրմաների հետ, ինչպիսիք են *Valentino*-ն, *Christian Dior*-ը, *Escada*-ն, *Ralph Lauren*-ը, *Missoni*-ն, *Miss Sixty*-ն, *Michael Kors*-ը, *GAP*-ը, *Emporio Armani*-ն, *Michael Kors Swimwear*-ը, *AKRIS*-ը, *Yves Saint Laurent*-ը։ Նրան նկարահանել են ճանաչված լուսանկարիչներ Սթիվեն Մայզելը, Պատրիկ Դեմարշելյեն, Բրյուս Վեբերը, Ժիլ Բենսիմոնը, Մարիո Սորենտին, Նիք Նայթը, Սթիվեն Քլայնը...

Միշելի մեծադիր լուսանկարները զարդարել են նորաձևության համբավավոր ամսագրերի ու հանդեսների՝ *Vogue*-ի, *Elle*-ի, *Marie Claire*-ի, *French*-ի, *Esquire*-ի, *L'Officiel*-ի, *Harper's Bazaar*-ի, *Amica*-ի, *Glamour*-ի  հարյուրից ավելի շապիկները։

Ալվեսը հանդես է եկել նաև որպես կինոդերասանուհի. նկարահանվել է *Belíssima* (2005), *Top Models*, *Um Conto de Fadas Brasileiro* (2011) և *More Business of Being Born* (2011) ֆիլմերում, հեռուստասերիալներում։

## Ծանոթագրություններ

## Արտաքին հղումներ
*Պաշտոնական կայքէջը|http://www.michellealves.com 
*
*Theodora & Callum Interview with Michelle Alves

Կատեգորիա:Բրազիլացի մոդելներ
Ռեբեկա Ջոնսոն (ծագումնաբան)

**Ռեբեկա Նիկոլ Ջոնսոն** (, ), ավստրալիացի գիտնական և հաղորդակցման մասնագետ։ 2015 թվականի ապրիլից ի վեր Ջոնսոնը հանդիսանում Ավստրալիայի թանգարանների հետազոտական ինստիտուտի (ԱԹՀԻ) տնօրենն ու ավագ գիտնականը։ Ուշագրավ է, որ Ավստրալիայի թանգարանի 1827 թ․ հիմնադրումից ի վեր Ջոնսոնը թանգարանում երբևէ նշանակված առաջին կին ղեկավարն է։ Նա նաև ղեկավարում է Ավստրալիայի թանգարանի Ավստրալիայի Վայրի բնության գենոմիկայի կենտրոնը։ Ջոնսոնը «Կոալա գենոմ» կոնսորցիումի ավագ հետազոտողն է։

## Կյանք և կրթություն
Ջոնսոնը ծնվել է Հարավային Ավստրալիայի Մինլատոն քաղաքում, այնուհետև տեղափոխվել մայրաքաղաք Սիդնեյ։ 1996 թվականին ավարտելով Սիդնեյի համալսարանը՝ ստացել է բակալավրի գիտական աստիճան, իսկ 2000 թ․ Լա Թրոբի համալսարանում ստացել դոկտորի կոչում մոլեկուլային էվոլյուցիայի գենետիկայի ոլորտում։

## Հետազոտություն
Nsոնսոնը աշխատել է կենդանիների մոլեկուլային գենետիկայի մեջ Սիդնեյում, Թաունսվիլում Քվինսլենդում, Մելբուրնում և Բոստոնում գտնվող ԱՄՆ լաբորատորիաներում։ Նա 2003 թ.-ին միացել է Ավստրալիայի թանգարանին որպես լաբորատորիայի վարիչ, այնուհետև դարձել է հետազոտությունների ղեկավար ՝ նախքան Ավստրալիայի Վայրի բնության գենոմիկայի կենտրոնի ղեկավար դառնալը (բազմակողմանի կառավարման դերը ՝ որպես Վայրի բնության գենետիկայի լաբորատորիայի, «Սառեցված հյուսվածքների լաբորատորիա» հավաքածուի ղեկավար և վերահսկել միկրոսկոպիայի և միկրոալիզացման լաբորատորիայի ղեկավարը)։ . Այժմ նա ղեկավարում է ինչպես Ավստրալիայի Վայրի բնության գենոմիկայի կենտրոնը, այնպես էլ երեք այլ ստորաբաժանումներ, որոնք բաղկացած են Ավստրալիայի թանգարանի գիտական ենթակառուցվածքներից։

Ջոնսոնը հիմնադրել և հանդիսանում է «Կոալա գենոմ» կոնսորցիումի ավագ հետազոտողը։ Կոնսորցիումը Նոր Հարավային Ուելսի, Սիդնեյի, ինչպես նաև Սանշայն-Քոստի համալսարանների միջև համագործակցություն արդյունքն է։ Կոալայի ամբողջական ժառանգակազմը հրապարակվել է" Nature Genetics" պաշտոնական էջում 2018 թ․: Թիմը աշխատում է  վտանգված տեսակների գենոմի պահպանման ուղղությամբ։

Ջոնսոնի մասնագիտական գործունեությանը մեծապես նպաստել են մենթորներ Մարիան Ֆրոմերը, Ջոն Սվեդը և հանգուցյալ պրոֆեսոր Ռոս Քրոզիերը ։ Ռեբեկան իր հերթին մենթոր է իր ուսանողների և երիտասարդ հետազոտողների համար։

## Ծանոթագրություններ

Կատեգորիա:21-րդ դարի կին գիտնականներ
Կատեգորիա:Ապրող անձինք
Կատեգորիա:Ավստրալիացի գիտնականներ
Կատեգորիա:Գենետիկա
Կատեգորիա:Կին գիտնականներ
Կատեգորիա:Կին ծագումնաբաններ
Կատեգորիա:Սիդնեյի համալսարանի շրջանավարտներ
Մորու երկրի գաղտնիքը

**Մորու երկրի գաղտնիքը** (), 1973 թվականին նկարված խորհրդային մուլտիպլիկացիոն ֆիլմ, որը նկարահանվել է «Կիևնաուչֆիլմ» ստուդիայում։ Ըստ Ռադի Պոլոնսկու համանուն հեքիաթի։

## Սյուժե
Դենիսկան և նրա ընկերուհի Լարիսկան փախչում են պիոներական պալատից, որպեսզի մորի հավաքեն։ Ճանապարհին ինչ–որ մեկը գողանում է նրանց կողմնացույցը։ Գողին հետապնդելիս նրանք ընկնում են Վայրի մորու աշխարհ, որտեղ ընկերանում են պարծենկոտ Կուզկայի և շողոքորթ Կիվի հետ։ Պարզվում է, որ կողմնացույցը գողացել է Միաբեղը։ Բանսարկու ճանճը Միաբեղին հայտնում է Երկրում օտար մարդկանց հայտնվելու մասին, և խուլիգանները (Միաբեղի զորքը) կապում են պիոներներին և նստեցնում են նրանց մութ փոսում։ Սակայն վերջիններս իրենց հանդեպ լավ տրամադրելով տեղի մի քանի երեխաների, հաղթում են չար Միաբեղին, որը ցանկանում էր բոլոր երեխաներին դարձնել պարծոնկոտ, բանսարկու, շողոքորթ և խուլիգան։ Ընդ որում, Միաբեղն ինքնուրույն չի գործում. նա ունի հանելուկային սև տեր` հրեշը, որը հաճույք է ստանում երեխաների տանջանքներից և ուժ է ստանում իր կուլ տված հատապտուղներից այն պայմանով, որ դրանք ինքը չի հավաքում։

Հայտնվելով տանը` երեխաները փորձում են հասկանալ, թե արդյո՞ք երազում չեն տեսել այս բոլոր արկածները։

## Տարբերություններ հեքիաթից
Գրական բնօրինակում երեխաները երեքն էին` Անտոշկան, Լարիսկան և Դենիսկան։ Սակայն մուլտֆիլմի հերոս տղան, չնայած բնավորությամբ նման է Անտոշկային, բայց կոչվել է Դենիսկա` Լարիսկայի հետ հանգի համար։ Տարբերվում է նաև հերոսների տարիքը. գրքում հիշատակվում է, որ Լարիսկան դեռևս պիոներ չէր (այսինքն, հոկտեմբերիկ էր), և համապատասխանաբար, Դենիսկայից և Անտոշկայից փոքր էր։ Մուլտֆիլմում Լարիսկան և Դենիսկան երկուսն էլ ասում են, որ իրենք պիոներներ են, և դատելով արտաքինից, նրանք նույն տարիքին են։

## Նկարահանող խումբ

## Վերաթողարկում
Մուլտֆիլմը երկու անգամ պաշտոնապես վերաթողարկել է.

* «Ես սիրում եմ մուլտֆիլմեր-9։ Մորու աշխարհի գաղտնիքը» հավաքածուի մեջ, թողարկվել է VHS ձևաչափով, 2001 թվականին, «ՎիդեոՍերվիս» կոնցերնի կողմից։
* «Երեք պանկ։ Մուլտֆիլմերի հավաքածու» ժողովածոի մեջ, թողարկվել է DVD ձևաչափով, 2006 թվականին, «Մաստեր Թեյփ» ընկերության կողմից։

## Ծանոթագրություններ

## Արտաքին հղումներ
* Сказка «Таємниця країни суниць» 
* 
* 

Կատեգորիա:1973 ֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Ալլա Գրաչովայի մուլտֆիլմեր
Կատեգորիա:Խորհրդային մուլտֆիլմեր
Միխայիլ Բոտով

**Միխայիլ Բոտով** (, ), խորհրդային նկարիչ-մուլտիպլիկատոր, բեմադրող նկարիչ և ռեժիսոր-մուլտիպլիկատոր։

## Կենսագրություն
Սովորել է կերպարվեստի ստուդիայում։ 1937 թվականից աշխատել է «Սոյուզմուլտֆիլմ» կինոստուդիայում։ Մասնակցել է Հայրենական մեծ պատերազմին։ 1953-1955 թվականներին աշխատել է որպես բեմադրող նկարիչ։ 1956-1959 թվականներին աշխատել է որպես համառեժիսոր Իվան Իվանով-Վանոյի խմբում։ 1960 թվականից աշխատել է որպես ռեժիսոր, առաջին աշխատանքներն իրականացրել է Գ. Կոզլովի հետ միասին։

## Ֆիլմագրություն
### Ռեժիսոր
* 1969 թվական` Գողացված ամիսը
* 1970 թվական` Կապիկը Սարուգասիմա կղզուց
* 1971 թվական` Առանց դրա անհնար է 
* 1971 թվական` Երեք բանան (մուլտֆիլմ)

### Երկրորդ ռեժիսոր
* 1956 թվական` Տասներկու ամիսներ (մուլտֆիլմ)
* 1957 թվական` Մի թագավորությունում...
* 1959 թվական` Բուրատինոյի արկածները (մուլտֆիլմ)

### Բեմադրող նկարիչ
* 1953 թվական` Անտառային համերգ (մուլտֆիլմ)
* 1954 թվական` Մոյդոդիր (մուլտֆիլմ, 1954)
* 1955 թվական` Քաջ նապաստակը

### Նկարիչ-մուլտիպլիկատոր

* 1939 թվական` Մոյդոդիր (մուլտֆիլմ, 1939)
* 1940 թվական` Իվասը
* 1946 թվական` Աղվեսն ու կեռնեխը (մուլտֆիլմ)
* 1946 թվական` Սիրամարգի պոչը
* 1947 թվական` Քառյակ (մուլտֆիլմ, 1947)
* 1947 թվական` Հրեղեն քուռկիկը
* 1948 թվական` Չեմպիոն (մուլտֆիլմ)
* 1949 թվական` Առյուծն ու նապաստակը
* 1949 թվական` Պոլկանն ու Շավկան
* 1950 թվական` Կուժ ու շվի
* 1950 թվական` Դեղին արագիլը
* 1950 թվական` Երբ վառվում են տոնածառի լույսերը
* 1950 թվական` Ո՞վ է առաջինը (մուլտֆիլմ, 1950)
* 1950 թվական` Շինարար աղվեսը
* 1950 թվական` Եղջերուն ու գայլը (մուլտֆիլմ)
* 1951 թվական` Բարձր սար (մուլտֆիլմ)
* 1951 թվական` Մտերիմ ընկերներ (մուլտֆիլմ)
* 1951 թվական` Անտառային ճանապարհորդներ
* 1952 թվական` Վալիդուբ (մուլտֆիլմ)
* 1952 թվական` Կաշտանկա (մուլտֆիլմ, 1952)
* 1952 թվական` Սարմիկո
* 1952 թվական` Ձյունանուշ (մուլտֆիլմ, 1952)
* 1953 թվական` Լյու եղբայրները
* 1953 թվական` Կախարդական խանութը
* 1953 թվական` Ագռավն ու աղվեսը, կկուն ու աքլորը 
* 1953 թվական` Անհնազանդ կատվիկը
* 1953 թվական` Անտառային համերգ (մուլտֆիլմ)
* 1957 թվական` Գայլն ու յոթ ուլիկները (մուլտֆիլմ)
* 1958 թվական` Կատվի տունը (մուլտֆիլմ, 1958)
* 1962 թվական` Կանաչ օձը
* 1963 թվական` Ձյունե ճանապարհներ 
* 1963 թվական` Խավարասերները
* 1964 թվական` Քեռի Ստյոպան` միլիցիոներ
* 1964 թվական` Ձախլիկը
* 1964 թվական` Նոր տունը
* 1965 թվական` Նկարը
* 1973 թվական` Առողջությունը սկսվում է տանը

## Ծանոթագրություններ

## Գրականություն
* Стр. 121-122.

## Արտաքին հղումներ
* 
* Միխայիլ Բոտով(Animator.ru)
* Միխայիլ Բոտով (Kinokopilka.tv )

Կատեգորիա:Խորհրդային նկարիչներ
Կատեգորիա:Խորհրդային մուլտիպլիկատորներ
Կատեգորիա:Խորհրդային կինոռեժիսորներ
Կատեգորիա:Հայրենական մեծ պատերազմի մասնակիցներ
Ջեյմս Մարշալ (դերասան)

**Ջեյմս Մարշալ** (, ), ամերիկացի դերասան։ Նրա առավել հայտնի դերերից է Ջեյմս Խյորլին «Թվին Փիքս» հեռուստասերիալում և դրա շարունակության մեջ։

## Կարիերա
Ապագա դերասանը ծնվել է 1967 թվականի հունվարի 2-ին, Քուինզ, ԱՄՆ, Նյու Յորք, պրոդյուսեր և ռեժիսոր Ուիլյամ Ռ. Գրինբլաթի և Շառլոտ Գրինի (ելույթ էր ունենում The Rockettes կանացի պարային կոլեկտիվում) ընտանիքում։ 1980-ականներին Ջեյմսի ընտանիքը տեղափոխվել է Կալիֆոռնիա։

1990 թվականին Մարշալը ստացել է  Դևիդ Լինչի և Մարկ Ֆրոստի «Թվին Փիքս» հեռուստասերիալի կենտրոնական դերերից մեկը։ Դերասանը մարմնավորել է հեծանվորդ Ջեյմս Հյորլին։  Չնայած սերիայի հաջողությանը, հետագայում Մարշալին չի հաջողվել լուրջ դերասանական կարիերա կառուցել։ «Թվին Փիքս»-ի ավարտից հետո նա նկատելի դերեր է ունեցել  միայն «Գլադիատոր» և «Մի քանի լավ տղաներ» ֆիլմերում։  Unlimited Saga խաղի անգլիական տարբերակում հնչյունավորել է Քուրթին։

2000-ականների երկրորդ կեսին Ջեյմս Մարշալը երաժշտի կարիերա է սկսել։

2016 թվականին տեղեկություն է հայտնվել, որ դերասանը կվերադառնա «Թվին Փիքս» հեռուստասերիալի երրորդ եթերաշրջանում, Ջեյմս Հյորլիի դերով։ Եթերաշրջանը թողարկվել է 2017 թվականին։

## Անձնական կյանք
Ամուսնացած է դերասանուհի Ռենե Գրիֆինի հետ։ Զույգը երկու որդի ունի։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երգիչներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Իդա Նիլսսոն

**Իդա Գյոթիլդա Նիլսսոն** (, ), շվեդ նկարիչ, քանդակագործ, ասացվածքներ հավաքող և գրի առնող։

## Կենսագրություն
Իդա Նիլսսոնը ծնվել է 1840 թվականին, Լունդում, Լունդի համալսարանի կենդանաբանության պրոֆեսոր Սվեն Նիլսսոնի և Էլիզաբեթ Սեսիլիա Բերգի ընտանիքում։ Եղել է ընտանիքի վեց երեխաներից ամենակրտսերը։ Պահպանվել է Իդա Նիլսսոնի չհրապարակված ձեռագիրը, որում նա մանրամասն նկարագրում է իր մանկությունը ծնողների տանը։

Իդան հաճախել է Լունդ քաղաքի դպրոց, ինչպես նաև մասնավոր դասեր է ստացել լեզուների, երաժշտության և նկարչության բնագավառում։ Որպես կին՝ նա չէր կարողացել համալսարան ընդունվել, բայց ինքնուրույն ուսումնասիրել է այն, ինչը նրան առավել գրավել է՝ արվեստը և հնագիտությունը։ Հոր շնորհիվ նա հնարավորություն է ունեցել հաճախել գիտաժողովների, այդ թվում Անգլիայում, Իռլանդիայում, Գերմանիայում, Ֆրանսիայում և Դանիայում, ինչպես նաև այցելել է թանգարաններ և պատմական հուշարձաններ։

Երբ Իդա Նիլսսոնն իր ընտանիքի հետ բնակվել է Ստոկհոլմում, մտերմացել է գրող Ֆրեդրիկա Բրեմերի հետ և պարբերաբար այցելել նրա սալոն։ Իդան հիացել է Ֆրեդրիկով, սակայն, նրա հետ չի ամուսնացել ազատությունն ու անկախությունը պահպանելու նպատակով։ Բրեմերն էլ իր հերթին բարձր է գնահատել Իդայի մտերմությունն ու անմիջականությունը։

1870-ական թվականներին Իդա Նիլսսոնը հետաքրքրվել է քանդակագործական արվեստով և Կոպենհագենի Թագավորական ակադեմիայում սկսել դասեր ստանալ Ենս Երիխաուից։ Նրա գործերից են հոր և ընկերուհու՝ Աննա Իերտա-Ռետցիուսի դիմանկարային կիսանդրիները։ Իդայի ստեղծած ոչ բոլոր քանդակներն են պահպանվել, մասնավորապես, Ֆրեդրիկա Բրեմերի կիսանդրին հայտնի է միայն գրավոր ապացույցներով։

Դարի վերջում Իդա Նիլսսոնը սկսել է հավաքել ասացվածքներ և առածներ Սկոնեի նահանգից։ Նա հավաքված նյութը բաժանել է թեմատիկ խմբերի այբբենական սկզբունքով։ Բացի այդ, նա նշել է դրանց ծագման ճշգրիտ վայրը։ Այդ աշխատանքը կազմակերպել է սերտորեն համագործակցելով հասարակ ժողովրդի հետ՝ օգտագործելով գիտական մեթոդներն ու իր վարպետությունը։

Իդա Նիլսսոնը մահացել է 1920 թվականի դեկտեմբերի 24-ին, Ծննդյան տոների նախօրյակին։ Թաղված է սիրելիների կողքին՝ Լունդի գերեզմանատանը։

## Ծանոթագրություններ

## Արտաքին հղումներ
* 

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:20-րդ դարի քանդակագործներ
Կատեգորիա:Կին հնագետներ
Կատեգորիա:Շվեդ կին արվեստագետներ
Կատեգորիա:Շվեդ կին քանդակագործներ
Կատեգորիա:Շվեդ նկարիչներ
Կատեգորիա:Շվեդ քանդակագործներ
Մարլա Սոկոլոֆ

**Մարլա Լին Սոկոլոֆ** (, ), ամերիկացի դերասանուհի, երգչուհի և կիթառահար։ Մինչև 2003 թվականը «Smittin երաժշտության խմբի մենակատարն էր։

## Կենսագրություն
Մարլա Լին Սոկոլոֆը ծնվել է 1980 թվականի դեկտեմբերի 19-ին, Սան Ֆրանցիսկոյում (Կալիֆոռնիա), օրթոպեդ Հովարդ Սոկոլոֆի և Սինդի Սոկոլոֆի ընտանիքում (օրիորդական ազգանունը Սուսման է)։ Մարլան եղբայր ունի `Ջարեդ Սոկոլոֆը, խոհարար։ Նրա ընտանիքը հրեաներ են, որոնք ծագում են Ռուսաստանից և Գերմանիայից։

Մարլան ավարտել է Լոս Անջելեսի արվեստի դպրոցը։

## Կարիերա
Մարլան սկսել է կինոյում նկարահանվել 1993 թվականից։ Նույն տարում նա նկարահանվել է երկու նախագծում` «Ես ամուսնացել եմ կացինով մարդասպանի հետ» ֆիլմում և «Տղան ճանաչում աշխարհը» հեռուստասերիալում։

1998-2004-ական թվականների ընթացքում Մարլան նկարահանվել է «Պրակտիկա» հեռուստասերիալում, որտեղ 113 դրվագում մարմնավորել է Լյուսի Հաթչերին։ Այս դերի համար նա երեք անգամ առաջադրվել է ԱՄՆ-ի Դերասանների գիլդիայի մցանակի (1999, 2000, 2001)։

Դերասանուհին մարմնավորել է ավելի քան 40 դեր կինոնկարներում և հեռուստասերիալներում։

Մարլան նաև երգչուհի է և կիթառահար։ Մինչև 2003 թվականը «Smittin» երաժշտական խմբի անդամ էր։

## Անձնական կյանք
2009 թվականի նոյեմբերի 7-ից Մարլան ամուսնացած է թմբկահար Ալեք Պուրոյի հետ։ Ամուսիններն ունեն երկու դուստր ՝ Էլիոթ Էն Պուրոն և Օլիվ Մեյ Պուրո։

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կիթառահարներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Իեն Հոլմ

**Սըր Իեն Հոլմ** (, ), անգլիացի դերասան, *[[BAFTA]]* մրցանակի և «Թոնի» թատերական մրցանակի դափնեկիր։ Հայտնի է «Հինգերորդ տարրը», «Դժոխքից», «Օտարը» ֆիլմերում, ինչպես նաև Փիթեր Ջեքսոնի «Մատանիների տիրակալը» և «Հոբիթ» եռապատումներում դերակատարմամբ։

## Կենսագրություն
Իեն Հոլմ Քաթբերթը ծնվել է 1931 թվականի սեպտեմբերի 12-ին Մեծ Բրիտանիայի Գուդմեյզ քաղաքում, 1950 թվականին ընդունվել է Դրամատիկական արվեստի թագավորական ակադեմիա, իսկ 1953 թվականին մեկնել է բանակ։ Բազմիցս խաղացել է բրիտանական բեմերում, ձեռք է բերել տաղանդավոր դերասանի համբավ, իսկ 1967 թվականին մասնակցել է Նյու Յորքի թատրոնում «Վերդառնալով տուն» ներկայացմանը։ Կինոյում Հոլմն առաջին անգամ նկարահանվել է 1958 թվականին, «Աղջիկը ծովի մոտ» ֆիլմում։ Նկարահանվել է ավելի քան 110 դերերում (առավելապես երկրորդ պլանի), որոնցից առանձնանում են հետևյալները՝ «Օտարը» (1979), «Ժամանակի ավազակները» ֆիլմում Նապոլեոն (1981), «Բրազիլիա» ֆիլմում պարոն Կուրցման (1985), «Հինգերորդ տարրը» ֆիլմում հայր Վիտո Կորնելիուս (1997), «Մատանիների տիրակալը» ֆիլմաշարում Բիլբո Բեգինս (2001—2003)։

1981 թվականին Իեն Հոլմը «Կրակե մարտակառքեր» ֆիլմում դերակատարման համար «Երկրորդ պլանի լավագույն դերասան» անվանակարգում առաջադրվել է Ամերիկյան կինոակադեմիայի «Օսկար» մրցանակին։

1998 թվականին թագուհի Եղիսաբեթ II-ը Հոլմին ձեռնադրել է ասպետ և նրան արքունական կոչում տվել՝ դրամայի զարգացման մեջ ներդրումների համար։

Իեն Հոլմը մահացել է 2020 թվականի հունիսի 19-ի առավոտյան, 88 տարեկանում։ Վախճանը վրա է հասել հիվանդանոցում, նրան շրջապատում էին ընտանիքի անդամները և բժիշկները։

## Ծանոթագրություններ

Կատեգորիա:20-րդ դարի անգլիացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:21-րդ դարի բրիտանացի դերասաններ
Կատեգորիա:21-րդ դարի դերասաններ
Կատեգորիա:BAFTA մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Աուդիոգիրք կարդացողներ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Մատանիների տիրակալը (ֆիլմաշար)
Երջանիկ արքայազնը (ֆիլմ)

**«Երջանիկ իշխանը»** (),  ռեժիսոր Ռուպերտ Էվերեթի կենսագրական ֆիլմն է։ Պրեմիերան կայացել է «Սանդենս» կինոփառատոնում ՝ 2018 թվականի հունվարի 21-ին։

## Սյուժե
Ֆիլմը պատմում է Օսկար Ուայլդի կյանքի վերջին օրերի մասին, որոնք նա անցկացրել է Փարիզում աքսորի մեջ։

## Դերերում
* Ռուպերտ Էվերետ - Օսկար Ուայլդ
* Քոլին Ֆերթ - Ռեգի Թերներ
* Էմիլի Ուոթսոն - Կոնստենս Լլոյդ
* Քոլին Մորգան - Ալֆրեդ Դուգլաս
* Էդվին Թոմաս - Ռոբերտ Բոլդվին Ռոս
* Թոմ Ուիլկինսոն
* Աննա Չանսելլոր
* Ջուլիան Վադհեմ
* Բեաթրիս Դալլ

## Արտադրություն
Ֆիլմի հիմնական նկարահանումները սկսել են 2016 թվականի սեպտեմբերի կեսին, Բավարիայում, Գերմանիա։ Նկարահանումները նաև տեղի են ուեցել Ֆրանիսիայում,  Իտալիայում, Բելգիայում։

## Քննադատություն
Ֆիլմը հիմնականում արժանացել է կինոքննադատների դրական գնահատականների։ Rotten Tomatoes կայքում ֆիլմի վարկանիշը 71% է, որը հիմնված է 129 քննադատական գնահատականների վրա, որոնց միջին գնահատականը 6.5-ն է 10-ից։ Metacritic կայքում ֆիլմը արժանացել է 100-ից 64 գնահատականի` 26 գրախոսականի հիման վրա, ինչը համապատասխանում է «հիմնականում դրական արձագանք» կարգավիճակին։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2018 ֆիլմեր
Կատեգորիա:Բելգիական դրամա ֆիլմեր
Կատեգորիա:Բելգիական կենսագրական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական պատմական ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական կենսագրական ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական կենսագրական ֆիլմեր
Կատեգորիա:Իտալերեն ֆիլմեր
Կատեգորիա:Իտալիայում նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսերեն ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1890 թվականին
Կատեգորիա:Ֆիլմեր, որոնց գործողությունները տեղի են ունենում 1897 թվականին
Կատեգորիա:Ֆիլմեր, որոնց գործողությունները տեղի են ունենում 1900 թվականին
Կատեգորիա:Ֆիլմեր, որոնց գործողությունները տեղի են ունենում 1895 թվականին
Կատեգորիա:Ֆիլմեր Փարիզի մասին
Նիլս Վերկոյեն

**Նիլս Վերկոյեն** (, ), հոլանդացի դերասան։

## Կարիերա
Նիլսի կարիերան սկսվել է 2004 թվականին, երբ նա 7 տարեկան էր։ Նրա առաջին դերը ոչ այդքան ուշագրավ «Էնգելն ու նրա եղբայրը» կարճամետրաժ ֆիլմում էր։ Արդեն 2005 թվականին Նիլսը խաղացել է «Ձիուկ Վինկիի համար» ավելի հաջողված նախագծում։ Նրան անմիջապես նկատում են պրոդյուսերները և ռեժիսորները` երիտասարդ և խոստումնալից դերասանին հրավիրելով մասնակցելու նոր նախագծերի։ Այնուհետև Նիդերլանդներում թողարկվել է Նիլսի մասնակցությամբ նոր` «Van Speijk»-ը ֆիլմը (հեռուստասերիալ, 2006-2007)։

Նիլսը նկարահանվել է բազմաթիվ նախագծերում, ինչպիսիք են «Մաաստրիխի ոստիկանները» (հեռուստասերիալ 2007), «Որտե՞ղ է Ձմեռ պապիկի ձին» (2004), «Ողջ մնալու կանոնները» (սերիալ, 2011-2012) «Մահացու կինը» (հեռուստասերիալ, 2012)։ Նիլսի կարիերայում եղել է նաև կրկնօրինակման փորձ, նա հնչունավորել է «Որդի» ֆիմի հերոսին (2011)։ Նա նկարահանվել է այնպիսի ֆիլմերում, ինչպիսիք են «Գաղտնի նամակ» (2010), «Դիկ Տրոմ» (2010), «Նոր նիտրո տղաներ» (2011), «Լավ երեխաները չեն արտասվում» (2012)։

Ներկայումս Նիլսը շարունակում է հանդես գալ ֆիլմերում, զբաղվել դերասանությամբ և ուրախացնել իր երկրպագուներին այնպիսի նոր դերերով, ինպիսիք են «Բոբբին և ուրվականների որսորդները» (2013), «Խղճացեք» (2013) նախագծերում խաղացած դերերը։

## Ֆիլմագրություն

## Ծանոթագրություններ

Կատեգորիա:Հոլանդացի դերասաններ
Կատեգորիա:Հոլանդացի սցենարիստներ
Հոմերի առագաստաթիթեռ

**Հոմերի առագաստաթիթեռ** (), առագաստաթիթեռների ընտանիքի միօրյա թիթեռ։ Էնդեմիկ է Ճամայկա կղզում, որտեղ բնակվում է խոնավ արևադարձային անտառներում։ Իր ընտանիքի ամենամեծ ներկայացուցիչն է Նոր աշխարհում։

## Նկարագրություն
Իգականը արականից ավելի խոշոր է։ Իգականների ետևի թևերի երկարությունը 72-76 մմ է, իսկ արականներինը` 74-80 մմ։ Թևերի թափը մինչև 11-15 սմ։ Արուների թևերի հիմնական ֆոնը սև է, իսկ ուղղահայաց դիրքում վառ-դեղին գծավորումներ են։ Ստորին թևերը վերջանում են «պոչերով», իրենց վրա կրելով արծաթափայլ կապույտ գույն ունեցող բծեր` լղոզված ծայրերով։

Իգականի թևերը ավելի կոր են և ունեն ավելի մուգ ֆոնային գույն, թևերի ավելի ընդարձակ մասը բաց գույնի է։

Սնվում են բլեխնիում, ակսլեպիոս և լանթան ծաղիկների նեկտարներով։

## Արեալ և բնակավայր
Ճամայկա կղզուն էնդեմիկ է։ Բնակվում է բացառապես լեռնային անտառներում։

## Կյանքի բոլորաշրջան

### Ձու
Ձու գնդաձև է, բարձրությունը` 1,45-1,54 մմ, լայնությունը` 1,73-1,77 մմ։ Գույնը` բաց կանաչ։ Դնելուց հինգ օր հետո ձուն դառնում է բաց դեղին։

## Պահպանության դիտարկումներ
Ընդգրկված է թեփուկաթևավորների արտահանման, վերաարտահանման և ներմուծման ցանկում, որոնց ներմուծումը կարգավորվում է անհետացման եզրին գտնվող վայրի կենդանական և բուսական աշխարհի տեսակների միջազգային առևտրի մասին կոնվենցիայով։

## Ծանոթագրություններ

Կատեգորիա:Ճամայկա
Կատեգորիա:Թիթեռներ
Կատեգորիա:Էնդեմիկ կենդանիներ
Արևմտյան Կովկաս

**Արևմտյան Կովկաս**, Մեծ Կովկասյան լեռնաշղթայի մի մաս, որը գտնվում է Էլբրուս լեռան վրայով անցնող միջօրեականից արևմուտք։ Արևմտյան Կովկասի մի մասը՝ Անապայից մինչև Ֆիշթ լեռը, բնութագրվում է ցածր և միջին ռելիեֆով (այսպես կոչված՝ Հյուսիսարևմտյան կամ Սևծովյան Կովկաս), դեպի արևելք մինչև Էլբրուս ընկած հատվածում լեռնային համակարգը ձեռք է բերում տիպիկ ալպյան տեսք՝ բազմաթիվ սառցադաշտերով և բարձրլեռնային ռելիեֆային ձևերով։ Մեծ Կովկասյան լեռնաշղթայի միայն Ֆիշթ լեռից մինչև Էլբրուս ընկած հատվածը հանդիսանում է Արևմտյան Կովկասի լեռնագնացային և զբոսաշրջային կարևոր երթուղին։

Արևմտյան Կովկասի տարածքի աշխարհագրական հատվածում ստեղծվել է Համաշխարհային բնական ժառանգության համանուն տարածք։ Այս տարածքը ներառում է Կովկասի պետական արգելոցը, Սոչիի ազգային պարկը, Մեծ Թխաչի բնական պարկը, բնական հուշարձաններ` «Բույնի (Կատաղի) լեռնաշղթան», «Ցիցա գետի վերին հոսանքները», «Պշիխ և Պշիխաշխա գետերի վերին հոսանքները», ինչպես նաև Կովկասյան արգելոցի բուֆերային գոտու մի մասը՝ ձգվելով նրա հյուսիսային և հյուսիսարևմտյան եզրերով (1 կմ երկարությամբ)։ Այն գտնվում է ՅՈՒՆԵՍԿՕ-ի պաշտպանության ներքո՝ որպես համաշխարհային ժառանգության օբյեկտ։

Լեռնագնացների և զբոսաշրջիկների համար ամենատարածված վայրերն են Արխիզը, Դոմբայը, Ուզունկոլը։

## Կենսոլորտային արգելոց
Արևմտյան Կովկասը իր մեջ ներառում է նաև Կովկասյան բնական արգելոցը (Ռուսաստանի Կովկասի պետական բնական կենսոլորտային արգելոց), որը գտնվում է Կրասնոդարի երկրամասում, Ադիգեայում և Կարաչայ-Չերքեզիայում և արգելոց է դարձել Խորհրդային կառավարության ժամանակ։ Այստեղ պահպանվում են մոտ 85 մ բարձրությամբ Կովկասյան եղևինի նմուշներ, որոնք համարվում են Եվրոպայի ամենաբարձր ծառերը, և Սոչի քաղաքում՝ հատապտղային կենու և մշտադալար տոսախի եզակի անտառներ։

Արգելոցի ալպյան բույսերի մոտ մեկ երրորդը համարվում է էնդեմիկ։ Այս շրջանը ներառում է նաև Սոչի ազգային պարկը։

Արևմտյան Կովկասը նաև կովկասյան բիզոնի ծագման և վերածննդի վայրն է։ Վերջին վայրի բիզոնը աշխարհում սպանվել է այստեղ որսագողերի կողմից՝ 1927 թվականին։ Ամերիկյան բիզոնի հետ մասամբ խաչասերված բիզոնը վերականգնվել է մի քանի տասնամյակ անց։

2009 թվականին Սոչի ազգային պարկում ստեղծվել է պարսկական ընձառյուծի վերարտադրողական կենտրոն, որտեղ 2009 թվականիի սեպտեմբերից պահվում են Թուրքմենստանից բերված երկու արու, իսկ 2010 թվականի մայիսից՝ Իրանից երկու էգ ընձառյուծներ։ Նրանց սերունդները բաց կթողնվեն կենսոլորտային արգելոց։

2012 թվականին Պորտուգալիայում գտնվող Լիսաբոնի կենդանաբանական այգուց Սոչիի պարկ բերվեց մի զույգ ընձառյուծ։ 2013 թվականի հուլիսին զույգը ձագ ունեցավ։ Ըստ WWF Ռուսաստանի տեսակների համակարգող Նատալյա Դրոնովայի՝ ձագերը բաց կթողնվեն այն ժամանակ, երբ իրենց ծնողներից կսովորեն գոյատևման հմտությունները։

## Պատկերասրահ

Պատկեր:2006. Марка России strip hi12612417844b2d05b80da73.jpg|Արևմտյան Կովկասը նամականիշի վրա
Պատկեր:Belalakaya mountain.jpg|Արևմտյան Կովկաս, Դոմբայ, Բալալակայա գագաթը, 3861 մ
Պատկեր:Bolshoy Tkhach, Куэсты Тхач в облаках, вид с горы Асбестная, Западный Кавказ.jpg|Թխաչի գագաթները ամպերում
Պատկեր:LakeRitsa.jpg|Ռիցա լիճ, Աբխազիա 


## Տես նաև
* Կովկաս

## Ծանոթագրություններ

## Գրականություն
* 
* 

Կատեգորիա:Համաշխարհային ժառանգություն Ռուսաստանում
Քևին Թանչարոեն

**Քևին Հարվիկ Թանչարոեն** (, ), ամերիկացի պարող, խորեոգրաֆ և կինոռեժիսոր։

## Կարիերա
Թանչարոեն ծնվել է Կալիֆոռնիայի Լոս Անջելես քաղաքում։ Նա եղել է Մորիսա Թանչարոենի եղբայրը և Թոմ Թանչարոենի որդին։

Թանչարոեին ճանաչում է բերել Մադոննայի մոտ խորեոգրաֆիական աշխատանքը,  Բրիթնի Սփիրսի «The Onyx Hotel Tour» տուրի ռեժիսուրան,  ինչպես նաև մասնակցությունը MTV հեռուստաալիքի *DanceLife-ի* ստեղծմանը։

2009 թվականին նա կատարել է իր ռեժիսորական առաջնաելույթը՝ նկարահանելով 1980-ական թվականների «Փառք» դասական ֆիլմի ռեմեյքը։ 2010 թվականի հունիսին Թանչարոեն իր միջոցներով նկարահանել է «*Մահացու կռիվ։ Վերածնունդ»* կարճամետրաժ ֆիլմը, որպեսզի ցուցադրի տիեզերական խաղի՝ ֆիլմի մարմնավորման մասին իր տեսլականը Warner Brothers-ի իր ղեկավարներին։ Ֆիլմի թողարկումը կայացել է Youtube պորտալում։ «Mortal Kombat» ապրանքանիշի օգտագործման իրավունք Քևինը չի ունեցել, սակայն դատական հայցերի փոխարեն ընկերությունը առաջարկել է նրան դառնալ ոչ մեծ «Mortal Kombat: Legacy» վեբ սերիալի (նվիրված 2011 թվականի ապրիլի 19-ին խաղի նոր մասի թողարկմանը) ռեժիսորը։

## Ծանոթագրություն

Կատեգորիա:Ապրիլի 23 ծնունդներ
Կատեգորիա:1984 ծնունդներ
Կատեգորիա:Ամերիկացի պարողներ
Կատեգորիա:Ամերիկացի խորեոգրաֆներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի ռեժիսորներ
Կատեգորիա:Ամերիկացի պրոդյուսերներ
Լյուպե Օնտիվերոս

**Լյուպե Օնտիվերոս** (; ), թատրոնի, կինոյի և հեռուստատեսության ամերիկացի դերասանուհի, որն իր կարիերայի ընթացքում նկարահանվել է ավելի քան հիսուն ֆիլմում և սերիալում։

## Կյանք և կարիերա
Ծնվել է Տեխաս նահանգի Էլ Պասո քաղաքում որպես **Գուադալուպե Մորենո**։

Օնտիվերոսը 2000 թվականի «Չաքը և Բաքը» ֆիլմում խաղացած դերի համար շահել Է ԱՄՆ կինոքննադատների ազգային խորհրդի մրցանակ, նաև երկրորդ պլանի լավագույն կանացի դերի համար առաջադրվել է «Անկախ ոգի» մրցանակի։ 2002 թվականին «Իսկական կանայք ունեն կորեր» ֆիլմում իր դերի համար ստացել է «Սանդենս» կինոփառատոնի մրցանակ։ Հայտնի է նաև «Իմ ընտանիքը», «Սելենա» և «Ավելի լավ չի լինում» ֆիլմերում խաղացած դերերով։

Հեռուստատեսությամբ առավել հայտնի է «Հուսահատ տնտեսուհիները» հեռուստասերիալում Խուանիտա Սոլիսի դերով, որը նրան 2005 թվականին բերել է «Էմմի» մրցանակի անվանակարգ։ Նաև 2001 թվականին նկարահանվել է «Փասադենա» սերիալում և հայտնվել է այնպիսի սերիալներում, ինչպիսիք են «Բլյուզ Հիլ սթրիթ», «Կարմիր կիսակոշիկի օրագրերը», «Ռեբա» և այլն։

Դերասանուհին մահացել է 2012 թվականի հուլիսի 26-ին 69 տարեկան հասակում լյարդի քաղցկեղից։

## Ծանոթագրություններ

Կատեգորիա:1942 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:2012 մահեր
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սոցիալական աշխատողներ
Կատեգորիա:Դերասանուհիներ այբբենական կարգով
Կատեգորիա:Կալիֆոռնիայում մահացածներ
Կատեգորիա:Հուլիսի 26 մահեր
Կատեգորիա:Սեպտեմբերի 17 ծնունդներ
Կատեգորիա:Թատրոնի ամերիկացի դերասանուհիներ
Կատեգորիա:Քաղցկեղից մահացածներ
Սու Լին (Մեծ Պանդա, ծնվել է 2005 թ.-ին)

**Սու Լին** Մեծ պանդա է, որը ծնվել է Սան Դիեգոյի կենդանաբանական այգում, 2005 թ.-ի օգոստոսի 2-ին։ Նրա անունը (առցանց հարցման հինգ տարբերակներից մեկն է) նշանակում է «ինչ-որ գեղեցիկ բան» չինարեն։

Սու Լին 3-րդ ձագն է, որ ծնվել է իր մայր Բայ Յանից և 2-րդը՝ իր եղբայր Գաո Գաոյի համար։ Սու Լին ունի մեկ քույր՝ Հուա Մեյը։ Իր քույրերի և եղբայրների նման Մեյ Շենգ, Զեն Զեն, Յուն Զի, և Սիյա Լիու քույրերի և եղբայրների նման, Սու Լին բեղմնավորվել է բնական զուգավորման միջոցով։

2010 թ.-ի սեպտեմբերի 24-ին Սու Լինին և իր քույր Զեն Զենին տեղափոխել են Չինաստանի Բիֆենգսիա Պանդա բազա։

Սու Լինին տեղափոխեցին Հեթոփինգ, որտեղ հուլիսի 7-ին ծնվեցին իր առաջին ձագերը։ Ավելի ուշ, Սու Լին և իր ձագը վերադարձան Բիֆենգսիա, որտեղ նրանք ապրում էին կիսավայրի միջավայրում, «Նոր Լեոպարդ» լեռան անունով մի վայրում։ Սու Լինի որդին՝ Յուն Հուին մահացավ 2015 թ.-ի հունվարին՝ ընդամենը 2 ամիս անց իր չորրորդ ծննդյան օրվանից։

## Ծանոթագրություններ

## Արտաքին հղումներ
* San Diego Giant Panda Research Center
* Panda Fix 

Կատեգորիա:Արջաթիթեռներ
Կատեգորիա:Արջեր
Կատեգորիա:Կենդանաբանություն
Կատեգորիա:Կենդանական աշխարհ
Կատեգորիա:Հայտնի կենդանիներ
Կատեգորիա:Վտանգված տեսակներ
Լյուդա Կրոյտոր

**Լյուդա Կրոյտոր** ( ), ավստրալիացի պարուհի, սալսայի աշխարհի հնգակի չեմպիոն, Ավստրալիայի «Պարեր աստղերի հետ» (2008) շոուի հաղթող։

Լյուդա Կրոյտորը ծնվել է Մոլդովայում՝ Սորոկում՝ քաղաքային կրթամշակութային աշխատողների, քաղաքային ուսումնարանի ժողովրդական գործիքների նվագախմբի դիրիժորության և կառավարման ուսուցիչներ Ռոզալիա Միխայլովնայի և Կրոյտոր-Շամիսի ընտանիքում։ Սովորել է Սորոկի 40-րդ միջնակարգ դպրոցում, միաժամանակ սովորել է նաև դաշնամուր նվագել։ 1992 թվականին ընտանիքը տեղափոխվել է Ավստրալիա և բնակություն է հաստատել Սիդնեյում։ Լյուդան սկսել է պարել։ Նրա զույգն եղել է չիլիացի պարող Օլիվեր Պինեդան։ Սովորել է Սիդնեյի հրեական Էմանուել դպրոցում։

2001 թվականից Կրոյտոր-Պինեդա զույգը սալսա պարով հինգ անգամ հաղթել է աշխարհի առաջնությունում։ Լյուդա Կրոյտորը նաև այլ կարգերում պարահանդեսային պարերի Ավստրալիայի առաջնությունների հաղթող է։ Վերջին հինգ եթերաշրջանի ընթացքում աշխատել է «Պարեր աստղերի հետ» հեռուստաշոուում, որտեղ հանդես է եկել Կոնստանտին Ցզյուի (երկրորդ տեղ), Լյուկ Ջեյկոբսի (առաջին տեղ, 2008) և Լինքոլն Լյուիսի հետ։

## Անձնական կյանք
2012 թվականին Կրոյտորը ամուսնացել է Մեթ Ուիլսոնի հետ։ 2014 թվականին ամուսինները ունեցել են դուստր։

## Ծանոթագրություններ

## Արտաքին հղումներ
* Фотоальбом Л. Кройтор 

Կատեգորիա:1982 ծնունդներ
Կատեգորիա:Անձինք այբբենական կարգով
Կատեգորիա:Ավստրալիացի պարուհիներ
Կատեգորիա:Հունիսի 14 ծնունդներ
Կատեգորիա:Պարուհիներ
Մահճակալ

thumb|right|Մահճակալ ննջարանում
thumb|10 ֆունտ բարձրությամբ հնագույն մահճակալ Բանգլադեշի ազգային թանգարանում
**Մահճակալ**, **մահիճ** կամ **անկողին**, կահույքի արտադրանք, որը նախատեսված է պառկած դիրքում մարդու քնելու համար, կամ քնելու տնային կահույքի առարկա, որի վրա գցում են անկողինը։ Մահճակալը սովորաբար գտնվում է ննջասենյակում, որով էլ այն հիմք է հանդիսանում տան գործառական այդ տարածքի համար։
## Ստուգաբանություն
Արմատը «մահիճ» բառն է, որը նշանակում է «անկողին, անկողնակալ»։ Ըստ լեզվաբան Գևորգ Ջահուկյանի՝ ծագում է արաբերեն «mahĵa‘» բառից։
## Ստանդարտ չափսեր
Ժամանակակից արտադրության մեջ կան զսպանակային ներքնակների և ներքնակների համար անկողնային պարագաների սահմանափակ թվով ստանդարտ չափսեր։ Դրանք կախված են արտադրող երկրից։

## Ծանոթագրություններ

Կատեգորիա:Կահույք
Կատեգորիա:Քուն
Կատեգորիա:Իրեր
Ուոլթեր Սևիջ Լենդոր

**Ուոլթեր Սևիջ Լենդոր** (, ), անգլիացի բանաստեղծ, որը հավասարապես ստեղծագործել է անգլերեն ու լատիներեն։ Նկարիչ Ուոլթեր Հենրի Լենդորի քեռին է։

## Կենսագրություն
Ուոլթեր Սևիջ Լենդորը ծնվել է 1775 թվականի հունվարի 30-ին Ուորիքշիրի կոմսությունում։ Գրականության ասպարեզ է մտել «The poems of W. S. Landor» բանաստեղծությունների ժողովածուով, միաժամանակ լույս է տեսել նրա մի անանուն պամֆլետ՝ «Moral Epistle, respectfully dedicated to Earl Stanhope» վերտառությամբ։ Նրա այդ ստեղծագործություններում էլ դրսևորվել են նրա բանաստեղծական տաղանդն ու երգիծանքի ուժը։ 
left|228px

1798 թվականին լույս է տեսել Լենդորի լավագույն գործերից մեկը՝ «*Gebir*»-ը։ Շուտով հեղինակն այն թարգմանել է նաև լատիներեն։ Քննադատների կարծիքով՝ լատիներեն տեքստն իր որակով չի զիջում բնօրինակին։

1808 թվականին իբրև կամավոր մասնակցել է Նապոլեոնի դեմ Իսպանիայի մղած պատերազմին։ Մի ջոկատի գլուխ անցած՝ նա մեկնել է ռազմադաշտ, սակայն շուտով հիասթափված վերադարձել է․ այդ իրադարձություններից ազդված՝  գրել է «*Count Julian*» ողբերգությունը (1812), որը Սուինբեռնը համարել է դարաշրջանի լավագույն աշխատություններից մեկը՝ Միլթոնի «*Samson Agonistes*»-ի և Շելլիի «Prometheus Unbound» երկերի միջև։ Ողբերգությունը պատմում է միայնակ մարդու տանջանքների մասին։

1821 թվականին Լենդորը տեղափոխվում է Ֆլորենցիա։ 1824 թվականին սկսում է ստեղծել իր «*Imaginary Conversations*»-ի առանձին հատվածները, որն ամբողջությամբ ավարտում է 1826 թվականին։ Դրան զուգահեռ ստեղծվում են «*Pericles and Aspasia*», «*Pentameron*», «*Poemata et Inscriptiones*» երկերը (լատիներեն), ինչպես նաև նրա լավագույն ստեղծագործություններից մեկը՝ «*The Hellenics*»-ը (1847)։ Զուգահեռաբար նա գրում է իր «*The Last Fruit off an Old Tree*», «*Antony a. Octavius*», «*Scenes for the Study*», «*Dry Sticks fagoted by W. S. L.*», «*Heroic Idyls*» և այլ տեղծագործությունները։

19-րդ դարի վերջին և 20-րդ դարի սկզբին Բրոքհաուզի և Եֆրոնի հանրագիտական բառարանում գրաքննադատ Զինաիդա Աֆանասևնա Վենգերովան այսպես է բնութագրում Լենդորի գրական ժառանգությունը․ 
Ուոլթեր Սևիջ Լենդորը վախճանվել է 1864 թվականին Ֆլորենցիայում։

## Ծանոթագրություններ

## Գրականություն
* Landor, Walter Savage (DNB00) 

Կատեգորիա:Անգլիացի բանաստեղծներ
Կատեգորիա:Օքսֆորդի համալսարանի շրջանավարտներ
Կատեգորիա:Բանաստեղծներ այբբենական կարգով
Կատեգորիա:Անգլիացի գրողներ
Մուրացիկը Մոնմարտրում (նկար)

**Մուրացիկը Մոնմարտրում **, Էդգար Շահինի ստեղծագործություններից, ներկայացնում է միջին տարիքի մի թշվառի կերպար, որը կանգնած է պատի առջև և, գլխարկն անցորդներին մեկնած, ողորմություն հայցում։ Շահինը ստեղծել է հոգեբանական կերպար։

## Նկարագրություն
Մուրացիկի աչքերում կարդացվում է կսկիծի, հուսահատության, աղերսանքի հուզիչ արտահայտություն։ Նրա արտաքին նկարագիրը հավաստում է անելանելի կացության մեջ գտնվող թշվառ մարդու վիճակ։ Անցորդներից ողորմություն հայցող նրա դողդոջուն ձեռքը դժվարությամբ է պահում գլխարկը։ Զգացվում է, որ նրա համար սպասումի րոպեները թվում են անվերջանալի ժամեր։ Չնայած նրա ողորմելի արտաքինին՝ հնամաշ զգեստներ, մազակալած դեմք, խեղդվող ճնշվածություն, այնուամենայնիվ երևում է, որ մարդը չի կորցրել հոգու ազնվությունը։ Դա վկայում է թշվառների հանդեպ նկարչի ունեցած խոր մարդասիրական զգացմունքների մասին։

## Մշակման տեխնիկա
Ստեղծագործության նկարելաոճն այնքան ինքնուրույն է, որ դժվար է ժամանակակից արվեստում գտնել դրա նախօրինակը։ Գծերն անսխալ են, ճկուն, բնական, ակադեեմիական կանոններից զերծ, ազատ։ Ասեղի վազքը պղնձե տախտակի վրա անմիջական է ու ինքնաբուխ ներշնչանքով արված, ինչպես մեկ շնչով սկսված ու ավարտված գործ։ Չոր ասեղի տեխնիկայի միջոցներով Շահինը հասել է այդ մարդու կերպարի սուր արտահայտչականության։

## Ծանոթագրություններ

Կատեգորիա:Էդգար Շահինի նկարներ
Կատեգորիա:Հայաստանի ազգային պատկերասրահի նկարներ